ddrg/super_eurlex huggingface dataset:
(11)

Keby Európsky parlament a Rada skúmali toto nariadenie počas celého obdobia na vznesenie námietok stanoveného v článku 6 ods. 6 nariadenia (EÚ) 2020/1429, toto nariadenie by nadobudlo účinnosť až po skončení referenčného obdobia, ktoré je v súčasnosti stanovené v článku 1 nariadenia (EÚ) 2020/1429. S cieľom predísť právnej neistote by sa toto nariadenie malo prijať v rámci postupu pre naliehavé prípady stanoveného v článku 7 nariadenia (EÚ) 2020/1429 a malo by nadobudnúť účinnosť čo najskôr, a to dňom nasledujúcim po jeho uverejnení v Úradnom vestníku Európskej únie,
(7)

Najmä vzhľadom na vznik nových znepokojujúcich variantov vírusu SARS-CoV-2 je pokračujúci vývoj a štúdie v oblasti vakcín proti ochoreniu COVID-19 kľúčovým faktorom v boji proti pandémii ochorenia COVID-19. V uvedenej súvislosti je dôležité uľahčiť účasť dobrovoľníkov na klinickom skúšaní, teda na štúdiách, ktoré sa vykonávajú s cieľom preskúmať bezpečnosť alebo účinnosť lieku, ako napríklad vakcíny proti ochoreniu COVID-19. Klinický výskum zohráva zásadnú úlohu pri vývoji vakcín, a preto je nutné podporovať dobrovoľnú účasť na klinickom skúšaní. Zabránenie účastníkom klinického skúšania získať potvrdenia o očkovaní by mohlo výrazne odrádzať od účasti na takýchto skúšaniach, čo by oddialilo dokončenie takéhoto skúšania a vo všeobecnosti by malo negatívny vplyv na verejné zdravie. Okrem toho by mala byť integrita klinického skúšania, a to aj pokiaľ ide o zaslepenie údajov a dôvernosť, zachovaná, aby sa zaistila platnosť jeho výsledkov. Členské štáty by preto mali mať možnosť vydávať potvrdenia o očkovaní účastníkom klinického skúšania, ktoré bolo schválené etickými výbormi a príslušnými orgánmi členských štátov, a to bez ohľadu na to, či bola účastníkovi podaná potenciálna vakcína proti ochoreniu COVID-19 alebo, v snahe vyhnúť sa narušeniu štúdií, dávka podaná kontrolnej skupine.
(2)

Delegovaným nariadením Komisie (EÚ) 2020/692 (2) sa dopĺňa nariadenie (EÚ) 2016/429, pokiaľ ide o požiadavky na zdravie zvierat stanovené na účely vstupu do Únie v prípade zásielok určitých druhov a kategórií zvierat, zárodočných produktov a produktov živočíšneho pôvodu z tretích krajín alebo území, resp. ich pásiem či kompartmentov. V delegovanom nariadení (EÚ) 2020/692 sa stanovuje, že vstup zásielok zvierat, zárodočných produktov a produktov živočíšneho pôvodu, ktoré patria do rozsahu jeho pôsobnosti, do Únie sa môže povoliť len za predpokladu, že tieto zásielky pochádzajú z tretej krajiny alebo územia, resp. ich pásma či kompartmentu uvedených v zozname pre konkrétne druhy a kategórie zvierat, zárodočných produktov a produktov živočíšneho pôvodu v súlade s požiadavkami na zdravie zvierat stanovenými v uvedenom delegovanom nariadení.
(8)

Špecifikácie glykolipidov (E 246) by sa mali zahrnúť do prílohy k nariadeniu (EÚ) č. 231/2012, keď sa táto látka prvý raz zapíše do zoznamu Únie obsahujúceho prídavné látky v potravinách stanoveného v prílohe II k nariadeniu (ES) č. 1333/2008.
(9)

Špecifikácie ovseného lecitínu (E 322a) by mali byť zaradené do nariadenia (EÚ) č. 231/2012, keď sa táto látka prvý raz zapíše do zoznamu Únie obsahujúceho prídavné látky v potravinách stanoveného v prílohe II k nariadeniu (ES) č. 1333/2008.
(24)

Výrobok, ktorý je predmetom prešetrovania, sú textílie z tkaných a/alebo stehovaných prameňov a/alebo priadzí z nekonečného skleneného vlákna tiež s ďalšími prvkami, okrem výrobkov, ktoré sú impregnované alebo predimpregnované, a okrem riedkych sieťovín s veľkosťou ôk viac ako 1,8 mm po dĺžke aj šírke a s plošnou hmotnosťou viac ako 35 g/m2, s pôvodom v Egypte a v súčasnosti patriace pod číselné znaky KNex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90 a ex 7019 90 00 (kódy TARIC 7019610081, 7019610083, 7019610084, 7019620081, 7019620083, 7019620084, 7019630081, 7019630083, 7019630084, 7019640081, 7019640083, 7019640084, 7019650081, 7019650083, 7019650084, 7019660081, 7019660083, 7019660084, 7019691081, 7019691083, 7019691084, 7019699081, 7019699083, 7019699084, 7019900081, 7019900083 a 7019900084) (ďalej len „prešetrovaný výrobok“).
„a)

ak je nutné prijať mimoriadne opatrenia z dôvodu prírodných katastrof, katastrofických udalostí alebo nepriaznivých poveternostných udalostí formálne uznaných príslušným národným orgánom verejnej správy alebo z dôvodu výraznej a náhlej zmeny sociálno-ekonomických podmienok v členskom štáte alebo regióne vrátane výrazných a náhlych demografických zmien vyplývajúcich z migrácie alebo prijímania utečencov. Ak sa zmena programu rozvoja vidieka v reakcii na krízu v dôsledku ochorenia COVID-19 kombinuje so zmenami, ktoré nesúvisia s krízou, tento pododsek sa uplatňuje na všetky zmeny spoločne za predpokladu, že návrh na zmenu programu rozvoja vidieka sa Komisii predloží do 30. júna 2021. Ak sa zmena programu rozvoja vidieka v reakcii na dôsledky invázie Ruska na Ukrajinu kombinuje so zmenami, ktoré nesúvisia s inváziou, tento pododsek sa uplatňuje na všetky zmeny spoločne za predpokladu, že návrh na zmenu programu rozvoja vidieka sa Komisii predloží do 30. júna 2023;“.
(2)

V kapitole 50 prílohy III k vykonávaciemu nariadeniu (EÚ) 2020/2235 sa stanovuje vzor certifikátu zdravia zvierat/úradného certifikátu na vstup netrvanlivých a trvanlivých zmiešaných výrobkov, ktoré obsahujú akékoľvek množstvo mäsových výrobkov, s výnimkou želatíny, kolagénu a vysoko rafinovaných výrobkov, a ktoré sú určené na ľudskú spotrebu, do Únie (vzor COMP). V kapitole 52 prílohy III k vykonávaciemu nariadeniu (EÚ) 2020/2235 sa stanovuje vzor certifikátu zdravia zvierat na tranzit netrvanlivých zmiešaných výrobkov a trvanlivých zmiešaných výrobkov, ktoré obsahujú akékoľvek množstvo mäsových výrobkov a sú určené na ľudskú spotrebu, cez Úniu do tretej krajiny okamžitým tranzitom alebo po skladovaní v Únii (vzor TRANSIT-COMP). Oba uvedené vzory zahŕňajú osobitné potvrdenie o zdravotnom stave zvierat pre mliečne výrobky obsiahnuté v zmiešaných výrobkoch. Požiadavky na tepelné ošetrenie uvedené v daných potvrdeniach by sa mali zosúladiť so spôsobmi ošetrenia stanovenými v prílohe XXVII k delegovanému nariadeniu Komisie (EÚ) 2020/692 (5). Okrem toho by sa ako nadbytočná mala vypustiť požiadavka uvádzať dátumy výroby mliečnych výrobkov a výrobkov na báze mledziva obsiahnutých v zmiešaných výrobkoch, pretože opis uvedený v poznámke pod čiarou (2) sa vzťahuje na všetky zložky živočíšneho pôvodu. Ďalej by sa mali doplniť a objasniť určité poznámky pod čiarou v poznámkach k časti II uvedených vzorov. Kapitoly 50 a 52 prílohy III k vykonávaciemu nariadeniu (EÚ) 2020/2235 treba preto zodpovedajúcim spôsobom opraviť.
(10)

Jadrová energia je súčasťou budúcich zdrojov energie vo viacerých členských štátoch, a to v rámci ich úsilia o dekarbonizáciu. Scenáre, ktoré posúdila Komisia, vedú k dekarbonizovanému energetickému systému založenému vo veľkej miere na obnoviteľných zdrojoch energie a jadrovej energii so stabilnou inštalovanou kapacitou v porovnaní so súčasnými úrovňami. Keďže jadrové zariadenia, ktoré sa v súčasnosti využívajú, starnú, treba zvýšiť ich bezpečnosť s cieľom predĺžiť ich prevádzkovú životnosť a zároveň nahradiť zastarané zariadenia novovybudovanými jadrovými zariadeniami. Ide o nepretržitý proces, ktorým by sa mala zabezpečiť dostupnosť potrebnej kapacity na dekarbonizáciu energetického systému do roku 2050 a podľa potreby aj po tomto dátume. Preto budú potrebné značné investície do jadrovej energie počas celého obdobia do roku 2050 aj po ňom. Treba zabezpečiť, aby nové jadrové elektrárne využívali najpokročilejšie riešenia vyplývajúce z technologického pokroku. Technické kritériá preskúmania pre takéto nové jadrové elektrárne by preto mali zabezpečiť pravidelné preskúmavanie každého investičného projektu a technické parametre, ktoré zodpovedajú najlepšej dostupnej technológii so zreteľom na výsledky nepretržitého úsilia v oblasti výskumu a vývoja a neustále zlepšovanie technológií. Mali by sa stanoviť konkrétne dátumy, aby sa zabezpečilo postupné zavádzanie nových technológií zlučiteľných s udržateľnou dekarbonizáciou hneď, ako budú k dispozícii.
(5)

Vo vnútroštátnom pláne prechodu Chorvátska na euro sa uvádza, že eurobankovky a euromince by sa v tomto členskom štáte mali stať zákonným platidlom dňom prijatia eura ako jeho meny. Z toho vyplýva, že dátumom prijatia eura a prechodu na hotovostné euro by mal byť 1. január 2023. Nemalo by sa uplatňovať „dobiehacie obdobie“.
1.

V tabuľke sa v abecednom poradí vkladajú tieto druhy: Druh Číselný znak KN pre živé exempláre Číselný znak KN pre časti, ktoré sa môžu rozmnožovať Kategórie pridruženého tovaru (i) (ii) (iii) (iv) „Ameiurus melas (Rafinesque, 1820) ex 0301 99 17 ex 0511 91 90 (oplodnené násadové ikry)“ „Axis axis (Erxleben, 1777) ex 0106 19 00 —“ „Callosciurus finlaysonii (Horsfield, 1823) ex 0106 19 00 —“ „Channa argus (Cantor, 1842) ex 0301 11 00 ex 0301 99 17 ex 0511 91 90 (oplodnené násadové ikry)“ „Faxonius rusticus (Girard, 1852) ex 0306 39 10 —“ „Gambusia affinis (Baird & Girard, 1853) ex 0301 11 00 ex 0301 99 17 ex 0511 91 90 (oplodnené násadové ikry) 4“ „Gambusia holbrooki Girard, 1859 ex 0301 11 00 ex 0301 99 17 ex 0511 91 90 (oplodnené násadové ikry) 4“ „Hakea sericea Schrad. & J.C.Wendl. ex 0602 90 50 ex 1209 99 99 (semená)“ „Koenigia polystachya (Wall. ex Meisn.) T.M.Schust. & Reveal ex 0602 90 50 ex 1209 99 99 (semená) 7“ „Lampropeltis getula (Linnaeus, 1766) ex 0106 20 00 — 5“ „Limnoperna fortunei (Dunker, 1857) ex 0307 91 00 —“ „Morone americana (Gmelin, 1789) ex 0301 99 17 ex 0301 99 85 ex 0511 91 90 (oplodnené násadové ikry) 4“ „Pycnonotus cafer (Linnaeus, 1766) ex 0106 39 80 ex 0407 19 90 (oplodnené vajcia na inkubáciu)“ „Rugulopteryx okamurae (E.Y.Dawson) I.K.Hwang, W.J.Lee & H.S.Kim, 2009 ex 1212 29 00 — 14, 15“ „Solenopsis geminata (Fabricius, 1804) ex 0106 49 00 — 5, 7“ „Solenopsis invicta Buren, 1972 ex 0106 49 00 — 5, 7“ „Solenopsis richteri Forel, 1909 ex 0106 49 00 — 5, 7“ „Wasmannia auropunctata (Roger, 1863) ex 0106 49 00 — 5, 7“
(3)

Počas rokovaní o návrhu delegovaného nariadenia (EÚ) 2020/411 sa experti dohodli, že požiadavky na bezpečný návrat do prístavu evidované v predpise 8.1 kapitoly II-1 časti B dohovoru SOLAS z roku 1974 by sa nemali vzťahovať na osobné lode kategórie B, C a D, keďže by to bolo neprimerané vzhľadom na okolnosti, za ktorých tieto kategórie lodí pôsobia.
(6)

Výrobnému odvetviu by sa mala poskytnúť primeraná lehota na to, aby sa prispôsobilo novým požiadavkám vykonaním potrebných úprav označení, ako aj zložení výrobkov, aby sa zabezpečilo, že sa na trh budú uvádzať iba kozmetické výrobky, ktoré spĺňajú nové požiadavky. Hospodárskym subjektom by sa takisto mala poskytnúť primeraná lehota na stiahnutie z trhu kozmetických výrobkov, ktoré nespĺňajú nové požiadavky a ktoré boli uvedené na trh pred nadobudnutím účinnosti nového ustanovenia o označovaní. Vzhľadom na relatívne nízke riziko spojené s uvoľňovaním formaldehydu a veľký počet príslušných kozmetických výrobkov by preto prechodné obdobie malo byť 24 a 48 mesiacov.
(3)

Delegovaným nariadením Komisie (EÚ) 2020/687 (4) sa dopĺňa nariadenie (EÚ) 2016/429, pokiaľ ide o pravidlá kontroly chorôb kategórie A, B a C. Vzhľadom na význam poskytovania podrobnejších informácií o opatreniach na kontrolu chorôb a rámcových informácií týkajúcich sa výskytu ohnísk chorôb kategórie A by sa príloha II k vykonávaciemu nariadeniu (EÚ) 2020/2002 mala zmeniť tak, aby zahŕňala informácie o tom, či sa ohnisko choroby vyskytlo v oblasti, na ktorú sa už vzťahujú obmedzenia po zriadení reštrikčných pásiem, ako sa stanovuje v článkoch 64, 70, 71, 257, 258 alebo 259 nariadenia (EÚ) 2016/429, keďže to má vplyv na riziko, ktoré takéto ohniská predstavujú.
„22.

Yevgeniy Viktorovich PRIGOZHIN (Евгений Викторович Пригожин)

Dátum narodenia: 1. júna 1961 Miesto narodenia: Leningrad, bývalý ZSSR (dnes Petrohrad, Ruská federácia) Štátna príslušnosť: Rusko Pohlavie: muž

Jevgenij Viktorovič Prigožin je ruský podnikateľ s úzkym prepojením, vrátane finančného, na Wagnerovu skupinu, súkromný vojenský subjekt so sídlom v Rusku, ktorý nemá právnu subjektivitu. Prigožin sa týmto spôsobom zapája do činností Wagnerovej skupiny v Líbyi, ktoré ohrozujú mier, stabilitu a bezpečnosť tejto krajiny, a podporuje ich. Wagnerova skupina sa konkrétne podieľa na viacnásobnom a opakovanom porušovaní zbrojného embarga proti Líbyi stanoveného v rezolúcii BR OSN č. 1970 (2011) a transponovaného do článku 1 rozhodnutia (SZBP) 2015/1333, a to vrátane dodávok zbraní a vysielania žoldnierov do Líbye na podporu Líbyjskej národnej armády. Wagnerova skupina sa zúčastňuje na viacerých vojenských operáciách zameraných proti vláde národného porozumenia, ktorú schválila OSN, a prispieva k narúšaniu stability Líbye a ohrozovaniu mierového procesu.
Status správy

Údaj o tom, či je správa nová alebo či je predtým predložená správa zrušená alebo zmenená. Ak je predtým predložená správa zrušená alebo zmenená, mala by sa zaslať správa obsahujúca všetky údaje pôvodnej správy s uvedením referenčného čísla pôvodnej správy a označenie „statusu správy“ by malo byť „CANC“. Pri zmenách by sa mala zaslať nová správa so všetkými údajmi pôvodnej správy s uvedením referenčného čísla pôvodnej správy a všetkými nevyhnutnými údajmi o vykonaných zmenách a označenie „statusu správy“ by malo byť „AMND“.
(3)

Spoločnosť Indorama Ventures (Oxide & Glycols) LLC, ktorá je prepojená so spoločnosťou Indorama Ventures Oxides LLC, informovala 7. marca 2022 Komisiu o tom, že by chcela vyvážať monoetylénglykol do Únie, a požiadala Komisiu, aby potvrdila, že spoločnosť bude môcť využívať sadzbu antidumpingového cla uplatňovanú na jej prepojenú spoločnosť Indorama Ventures Oxides LLC vzhľadom na skutočnosť, že nebola zaradená do prílohy k vykonávaciemu nariadeniu (EÚ) 2021/1976.
3.

Bod 18 sa nahrádza takto: „Obrázok 5 v opatreniach NAFO, na ktorý sa odkazuje v článku 18 ods. 3 a článku 18 ods. 4 nariadenia (EÚ) 2019/833: Mnohouholníky vymedzujúce oblasti citlivých morských ekosystémov, v ktorých je zakázaný rybolov Legenda: — Areas closed to bottom fishing until 31 December 2026 = Oblasti, v ktorých je zakázaný rybolov pri dne do 31. decembra 2026 — Areas closed to bottom fishing until 31 December 2023 = Oblasti, v ktorých je zakázaný rybolov pri dne do 31. decembra 2023 — NAFO Divisions = divízie NAFO — EEZ Boundary = hranica VHZ — Depth Contour = Izobata“
(5)

Vzhľadom na potrebu flexibility pri prerozdeľovaní finančných zdrojov by malo byť možné prerozdeliť pevné sumy stanovené na kontrolné a presadzovacie opatrenia a na opatrenia na získavanie údajov a poskytnúť ich na opatrenia na zmiernenie dôsledkov útočnej vojny Ruska proti Ukrajine na rybolovné činnosti a na zmiernenie vplyvov narušenia trhu spôsobeného touto útočnou vojnou na dodávateľský reťazec produktov rybolovu a akvakultúry. Z toho istého dôvodu a bez toho, aby bolo dotknuté existujúce obmedzenie finančných výdavkov a obmedzenie trvania iných prípadov dočasného zastavenia rybolovných činností, na ustanovenie o podpore na dočasné zastavenie rybolovných činností v dôsledku útočnej vojny Ruska proti Ukrajine by sa nemalo vzťahovať obmedzenie finančných výdavkov ani obmedzenie trvania. Aj naďalej by mala platiť povinnosť odpočítať podporu poskytnutú na dočasné zastavenie rybolovných činností od podpory udelenej na trvalé zastavenie rybolovných činností na to isté plavidlo. V záujme právnej zrozumiteľnosti, pokiaľ ide o vykonávanie tohto nového prípadu dočasného zastavenia rybolovných činností, je potrebné odkázať na obdobie oprávnenosti stanovené v článku 65 ods. 2 nariadenia Európskeho parlamentu a Rady (EÚ) č. 1303/2013 (5).
Nightwolves MC (Noční vlci) je nacionalistický motocyklový klub založený v Moskve v roku 1989, ktorý má približne 45 pobočiek na celom svete vrátane pobočiek v mnohých členských štátoch Európskej únie. Nightwolves MC (Noční vlci) sa aktívne zapája do ruskej vojenskej agresie voči Ukrajine tým, že verejne podporuje anexiu Krymu z roku 2014 a vojnu proti Ukrajine v roku 2022, aktívne šíri protiukrajinskú a proruskú propagandu a v nadväznosti na anexiu Krymu a ruskú vojnu proti Ukrajine v roku 2022 bojuje spolu s proruskými skupinami na Ukrajine alebo ich podporuje. Skupina je kľúčovým podporovateľom ruskej vlády, aktívne podporuje ruskú štátnu propagandu v Rusku aj v Európe a na západnom Balkáne, verejne popiera právo Ukrajiny na štátnosť a vyzýva na „denacifikáciu“, ako aj na „deukrainizáciu“ Ukrajiny, pričom presadzuje myšlienku, že Ukrajina by mala byť neoddeliteľnou súčasťou Ruska.

105.

The Federal Agency for the Commonwealth of Independent States Affairs, Compatriots Living Abroad, and International Humanitarian Cooperation (Rossotrudnichestvo) (Federálna agentúra pre Spoločenstvo nezávislých štátov, krajanov žijúcich v zahraničí a medzinárodnú humanitárnu spoluprácu (Rossotrudničestvo)) (Федеральное агентство по делам Содружества Независимых Государств, соотечественников, проживающих за рубежом, и по международному гуманитарному сотрудничеству (Россотрудничество)

Adresa: Sídlo: Russian Federation, 119019, Moscow, Vozdvizhenka Str. 18/9 Telefón: +7 (495) 690 12 45 E-mail: rossotr@rs.gov.ru Webové sídlo: https://rs.gov.ru Typ spoločnosti: agentúra ruskej federálnej vlády Miesto registrácie: Russian Federation, 119019, Moscow, Vozdvizhenka Str. 18/9 Dátum registrácie: 6.9.2008

Federálna agentúra pre Spoločenstvo nezávislých štátov, krajanov žijúcich v zahraničí a medzinárodnú humanitárnu spoluprácu (Rossotrudničestvo) je federálny výkonný orgán zodpovedný za poskytovanie štátnych služieb a správu štátneho majetku s cieľom podporovať a rozvíjať medzinárodné vzťahy medzi Ruskou federáciou a členskými štátmi Spoločenstva nezávislých štátov a inými cudzími krajinami. Je to hlavná štátna agentúra, ktorá vytvára mäkkú silu a hybridný vplyv Kremľa vrátane podpory tzv. koncepcie „Ruský svet“. Už mnoho rokov pôsobí ako zastrešujúca organizácia pre sieť vplyvných ruských krajanov a agentov a financuje rôzne projekty verejnej diplomacie a propagandy, konsoliduje činnosti proruských aktérov a šíri naratív Kremľa vrátane historického revizionizmu. Rossotrudničestvo aktívne organizuje medzinárodné podujatia zamerané na to, aby si široká verejnosť upevnila vnímanie okupovaných ukrajinských území ako ruských území. Riaditeľ Rossotrudničestva a jeho zástupca jasne prejavili svoju podporu útočnej vojne Ruska voči Ukrajine. Rossotrudničestvo je preto zodpovedné za podporu alebo vykonávanie činností alebo politík, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny alebo stabilitu alebo bezpečnosť na Ukrajine. Okrem toho je zodpovedné za materiálnu a finančnú podporu vlády Ruskej federácie, ktorá je zodpovedná za anexiu Krymu a za destabilizáciu Ukrajiny, a má z napojenia na ňu prospech.
1.

Článok 6b sa mení takto: a) Vkladajú sa tieto odseky: „2a. Odchylne od článku 2 môžu príslušné orgány členského štátu povoliť uvoľnenie určitých zmrazených finančných prostriedkov alebo hospodárskych zdrojov, ktoré patria subjektu uvedenému v položke číslo 108 v prílohe I, alebo sprístupnenie určitých finančných prostriedkov alebo hospodárskych zdrojov tomuto subjektu za podmienok, ktoré príslušné orgány považujú za vhodné, a po tom, ako určia, že takéto finančné prostriedky alebo hospodárske zdroje sú potrebné na to, aby operácie, zmluvy alebo iné dohody vrátane vzťahov korešpondenčného bankovníctva uzavreté s týmito subjektmi pred 22. augustom 2023 boli ukončené do 21. júla 2022. 2b. Odchylne od článku 2 môžu príslušné orgány členského štátu za podmienok, ktoré považujú za vhodné, povoliť uvoľnenie určitých zmrazených finančných prostriedkov alebo hospodárskych zdrojov, ktoré patria subjektu uvedenému v položke číslo 108 v prílohe I, alebo sprístupnenie určitých finančných prostriedkov alebo hospodárskych zdrojov tomuto subjektu, po tom, ako určia, že takéto finančné prostriedky alebo hospodárske zdroje sú potrebné na to, aby sa do 31. októbra 2022 mohol uskutočniť prebiehajúci predaj alebo prevod vlastníckych práv v právnickej osobe, subjekte alebo orgáne usadenom v Únii, ak tieto vlastnícke práva priamo alebo nepriamo vlastní uvedený subjekt.“ b) V odseku 3 sa písmeno a) nahrádza takto: „a) finančné prostriedky alebo hospodárske zdroje sú potrebné na to, aby sa do 31. decembra 2022 alebo do 6 mesiacov odo dňa zaradenia na zoznam v prílohe I, podľa toho, čo nastane neskôr, mohol uskutočniť predaj alebo prevod vlastníckych práv v právnickej osobe, subjekte alebo orgáne usadenom v Únii, ak tieto vlastnícke práva priamo alebo nepriamo vlastní fyzická alebo právnická osoba, subjekt alebo orgán uvedení v prílohe I, a“.
1.

Do zoznamu uvedeného v oddiele A (Osoby) sa dopĺňajú tieto záznamy: Meno Identifikačné údaje Dôvody Dátum zaradenia na zoznam „323. Saleh AL-ABDULLAH (صالح عبدالله ) Dátum narodenia: 1967 Miesto narodenia: Safita, Tartous, Sýria Pozícia: brigádny generál Pohlavie: muž Saleh AL-ABDULLAH je veliteľom 16. brigády, ktorá je od roku 2020 prepojená s velením ruských síl v Sýrii. Predtým bol zástupcom brigádneho generála Suhaila al-Hassana v 25. divízii sýrskej armády. Podieľa sa na nábore členov 16. brigády, aby bojovali na Ukrajine spolu s Ruskom. V tejto funkcii je Saleh AL-ABDULLAH členom sýrskych ozbrojených síl, ktorí po máji 2011 mali hodnosť „plukovník“ a rovnocenné alebo vyššie postavenie. 21.7.2022 324. Ahmed KHALIL KHALIL (alias Ahmed KHALIL) (احمد خليل خليل) Pohlavie: muž Ahmed KHALIL KHALIL je spoluvlastníkom sýrskej súkromnej bezpečnostnej spoločnosti Sanad Protection and Security Services založenej v roku 2017, na ktorú dohliada Wagnerova skupina v Sýrii a ktorá pôsobí v oblasti ochrany ruských záujmov (v oblasti fosfátov, plynu a zabezpečenia ropných lokalít) v Sýrii. Využívanie prírodných zdrojov zabezpečuje sýrskemu režimu príjmy. Spoločnosť okrem toho pôsobí v nábore sýrskych žoldnierov do Líbye a na Ukrajinu. Ahmed KHALIL KHALIL podporuje sýrsky režim a má z neho prospech. 21.7.2022 325. Nasser Deeb DEEB (alias Nasser Dhib, Nasser Dib, Nasser Deeb) (ناصر ديب ) Pohlavie: muž Nasser Deeb DEEB je spoluvlastníkom sýrskej súkromnej bezpečnostnej spoločnosti Sanad Protection and Security Services založenej v roku 2017, na ktorú dohliada Wagnerova skupina a ktorá pôsobí v oblasti ochrany ruských záujmov (v oblasti fosfátov, plynu a zabezpečenia ropných lokalít) v Sýrii. Využívanie prírodných zdrojov zabezpečuje sýrskemu režimu príjmy. Okrem toho je spoluvlastníkom spoločnosti Ella Services spolu s Khodrom Ali Taherom. V tejto funkcii Nasser Deeb DEEB podporuje sýrsky režim a má z neho prospech. 21.7.2022 326. Issam SHAMMOUT (alias Mohammed Issam Shammout, Mohamed Essam Shammout, Muhammad Issam Shammout, Muhammad Essam Shammout) (محمد عصام شموط) Dátum narodenia: 1971 Miesto narodenia: Damask, Sýria Pohlavie: muž Issam SHAMMOUT je vlastníkom a predsedom predstavenstva leteckej spoločnosti „Cham Wings“ a vedúcim skupiny Shammout Group, ktorá pôsobí v automobilovom, oceliarskom, leteckom, špeditérskom, stavebnom a realitnom sektore. V tejto funkcii je Issam SHAMMOUT popredným podnikateľom pôsobiacim v Sýrii. 21.7.2022“;
„102.

Al-Sayyad Company for Guarding and Protection Services Ltd (alias „ISIS Hunters“) - شركة الصياد لخدمات الحراسة والحماية

Dátum vytvorenia: 2017 Ústredie: Al Suqaylabiya (región Hama)

Al-Sayyad Company for Guarding and Protection Services Ltd je sýrska súkromná bezpečnostná spoločnosť založená v roku 2017, na ktorú dohliada Wagnerova skupina v Sýrii a ktorá pôsobí v oblasti ochrany ruských záujmov (fosfáty, plyn a zabezpečenie ropných lokalít). Spoločnosť, ktorá vystupuje pod názvom „ISIS Hunters“, pôsobí v oblasti náboru sýrskych žoldnierov do Líbye a na Ukrajinu. Je preto zodpovedná za podporu alebo vykonávanie činností alebo politík, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny alebo stabilitu alebo bezpečnosť na Ukrajine.